### Resumé

Ved vedtagelsen af lokalplan nr. 1377 for boligområdet syd for [adresse] vurderes det, at trafikken i [adresse] generelt ikke påvirkes væsentligt. Der planlægges hastighedsdæmpende foranstaltninger på [adresse] for at sikre trafiksikkerheden, især for skolebørn. Derudover foreslås som supplement en hævet flade i krydset [adresse]/Søndergade. Yderligere trafiksikkerhedstiltag er prioriteret i samarbejde med lokalrådet.

### Sagsfremstilling

I forbindelse med vedtagelsen af lokalplan nr. 1377 for boligområdet syd for [adresse] har forvaltningen vurderet de trafikale konsekvenser. Det vurderes, at trafikmængden i byen generelt, herunder på skolevejene, ikke vil blive væsentligt påvirket af udviklingen. [adresse] og [adresse] vil fortsat udgøre sikre forbindelser for skolebørn til Thyregod Skole. Skovlundens tilslutning til [adresse] ligger i en kurve og kan evt. sikres bedre ved etablering af en hævet flade eller anden fartdæmpende foranstaltning (se evt. vedlagte oversigtskort).

Som et led i gennemførelsen af lokalplanen planlægges hastighedsdæmpende foranstaltninger på [adresse]. Dette skal sikre, at vejen forbliver trafiksikker, især for de lette trafikanter, som ofte benytter strækningen. Der etableres hævede flader i de eksisterende kryds for at reducere hastigheden og øge sikkerheden, særligt for skolebørn.

Ud over dette projekt er der i samarbejde med lokalrådet udarbejdet projektforslag for andre trafiksikkerheds- og skoleprojekter i [adresse]. Der ligger således flere ønsker til fremtidige tiltag, som har til formål at forbedre trafiksikkerheden på centrale strækninger i byen. Blandt de allerede gennemførte projekter kan nævnes fartdæmpning på [adresse] - strækningen forbi stationen - samt tydeligere markering af krydset ved [adresse]skolen . Disse initiativer har øget trygheden for lette trafikanter og sikret en forsvarlig trafikafvikling i byen.

Forvaltningen vurderer at ovennævnte tiltag er tilstrækkelige til at sikre trygge og sikre trafikforhold i [adresse].

### Klima og resiliensvurdering

Ikke relevant.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udvalget tager orienteringen til efterretning.

### Beslutning

Taget til efterretning.